Sindicatele amenință cu proteste masive: ”Transferul contribuțiilor sociale este devastator pentru zeci de mii de salariați” astăzi, 13:04 Autori: Firuta Flutur , Mediafax Impactul transferul contribuțiilor sociale de la angajator la angajat va fi devastator pentru polițiști, jandarmi, pompieri, dar și pentru angajații MApN, SRI, STS, SPP, avertizează Federația Sindicatelor Naționale ale Polițiștilor și Personalului Contractual din România.  "Din analiza efectuată de către specialiștii noștri, rezultă că impactul acestei modificări a Codului Fiscal va fi unul devastator pentru polițiștii, personalul contractual și ceilalți angajați din familia ocupațională ,,apărare, ordine publică și securitate națională” (inclusiv jandarmi, pompieri, MApN, SRI, STS, SPP etc.), care vor avea scăderi ale salariului net cuprinse între 5% și 20%, acestea urmând a fi resimțite la intrarea în plată a venitului aferent lunii ianuarie 2018, respectiv în luna februarie", se arată într-un comunicat de presă al Federația Sindicatelor Naționale ale Polițiștilor și Personalului Contractual din România, remis joi MEDIAFAX.